# Hodnotiaca správa činnosti ZO SZV Bratislava za rok 2023

### 1. Činnosti výboru ZO SZV

Činnosť výboru ZO SZV Bratislava sa uskutočňovala v pevne stanovených termínoch a to vždy v poslednom pracovnom utorku v mesiaci formou virtuálnych mítingov cez Zoom, ale aj osobných stretnutí výboru, prijímanie nových členov ako aj ďalšie činnosti prebiehali cez e-mail elektronickú komunikáciu. Pravidlá prijímania nových členov sú uvedené na našej webovej stránke.

V roku 2023 sa podarilo zorganizovať veľké množstvo prednášok:

Ladislav Lukáč včelár zlepšovateľ – výstava Trenčín 2022 3.1.2023

Lajos Kánnai Starostlivosť a vedenie včelstiev počas roka 7.2.2023

Život a dielo Dr. Jána Gašperíka Juraj Gašperík a Zuzana Juríčková 7.3.2023

Starostlivosť o včelstvá počas roka a chov matiek Mgr. Blanka Vincová 4.4.2023

Starostlivosť o včelstvá počas roka Ing. Rudolf Moravčík mladší 2.5.2023

Včelí peľ – výsledky výskumu včelích produktov Ing. Juraj Majtán DrSc 6.6.2023

Šetrné spracovanie medu Mgr. Marcela Bučeková PhD., z Inštitútu Molekulárnej biológie SAV 5.9.2023

V  rámci akcie "Včelárska nedeľa - Festival včiel" odzneli prednášky Etický chov včiel Dušan Dedinský, História včelárenia v Bratislave Štefan Užák 1.10.2023

Skôr než bude neskoro – Sršeň ázijský - Mgr. Helena Proková PhD. 7.11.2023

Celý rok proti Varroáze Ing. Adam Sadovský 5.12.2023

Zloženie výboru ZO SZV Bratislava v roku 2023:

Predseda: Adam Sadovský

Podpredseda: Štefan Užák

Tajomník: Eduard Zeleňák

Pokladník: Angelika Hodúrová

Člen výboru: Ladislav Lukáč

Člen výboru: Kamil Jacečko

Zloženie revíznej a kontrolnej komisie v roku 2023:

Predseda RKK: Jozef Krammer

Člen RKK: Ladislav Kasman

Člen RKK: Rastislav Morávek

### 2. Stav členskej základne a počtu včelstiev

K 26.12.2023 má ZO SZV Ba 164 včelárov a 1857 včelstiev

V roku 2023 boli prijatí noví členovia: Martin Kerepecký, Ján Sýkora, Ján Kurič, Adam Hotra, Paula Dobiášová, Marcela Sladká, Martin Sladký, Roman Dobrovodský, Lenka Šedová, Martin Izso, Maroš Laho, Milan Sabo, Zoltán Skala, Milan Antoš, Martin Štefunko, Katarína Mačuhová

V roku 2024 boli prijatí noví členovia: Juraj Chmela, Michal Habarda

### 3. Zabezpečenie informovanosti členov

Základnou, dlhoročnou (od roku 2008) a veľmi úspešnou formou zabezpečenia informovanosti nielen našej členskej základne, ale i záujemcov o včelárenie v našej organizácii sú tradičné utorkové stretnutia

Emailová a telefonická podpora - bolo poslaných vyše 270 emailov členom ZO z mailboxu zo.szv.bratislava.

Facebook skupina pre členov ZO SZV Bratislava pripravená Petrom Pištom- Včelári Bratislava má aktuálne 51 členov ZO SZV Bratislava a je pravidelne aktualizovaná.

Zdieľaný diskový priestor na https://drive.google.com/VČELY pripravil Ladislav Lukáč, je sprístupnený všetkým členom ZO SZV Bratislava s kontom na gmaily. Vačšina prednášok ktoré naša ZO SZV Ba zabezpečila sú nahrávané a uložené tu.

Srdečná vďaka Lacimu Lukáčovi za digitalizáciu prednášok

Web stránka ZO SZV Bratislava https://bratislava.vcelari.sk/ je pravidelne aktualizovaná.

Zabezpečenie objednávania časopisov, možnosť objednania elektronicky:

* Časopis Včelár: 55 papierových a 7 digitalnych objednávok
* Časopis Včelařství: 20 objednávok
* Časopis Dymák 17 papierových 1 digitálne a 4 aj aj.

Včelárske publikácie si v roku 2023 členovia objednávali v počte 30 ks kalendárov a 24 včelárskych zápisníkov.

4. **Liečivá a zdravotná situácia**

Zabezpečené objednávanie a distribúcia liečiv 2023:

* Objednalo celkovo: 54 včelárov
* Priemerná hodnota 1 objednávky: 44,7 €
* Celková suma objednaných liečiv: 2413,90 €

Zabezpečené prehliadky AUVL:

* ZO má aktuálne 11 AUVL
* Celkovo v roku 2023 skontrolovali 2078 včelstiev, z toho 182 na jar kvôli moru z predošlého roku

S ohľadom na nedostatok asistentov výbor ZO SZV Bratislava vyzýva všetkých skúsených včelárov, ktorí včelária aspoň 3 roky, aby sa prihlásili a pomohli dohliadnuť na zdravotnú situáciu v okolí ich včelníc.

**5. Propagácia ZO SZV Bratislava**

Zoo Bratislava organizovala 20.5.2023 DEN BIODIVERZITY, v rámci neho predstavili včely a včelárenie naše členky Janka Znášiková(Mestske lesy) a Zorka Szomolányiová z OZ Apis Carpatica. ZO SZV Bratislava poskytla na akciu materiály ako aj med na ochutnávky pre deti.

Včelárska nedeľa - Festival včiel Bratislava

V nedeľu 1.októbra 2023 usporiadala ZO SZV Bratislava v spolupráci s Mestskými lesmi Bratislava; OZ „Včely pre všetkých“, OZ „Apis Carpatica“ a OZ „Včelárenie“ nultý ročník „Festivalu včiel“ v Ekocentre na Kamzíku, na ktorom participovala aj redakcia časopisu Dymák.

Hlavným organzátorom ako aj moderátorom akcie bol Kamil Jacečko.

Počas celého podujatia boli vystavené fotografie a kresby zo súťaže Bee press photo a Bee art. Odborná včelárska verejnosť si vypočula prednášky na témy: História včelárenia v Bratislave od Štefana Užáka; Apiterapia pre začiatočníkov od Laca Lukáča; Etický a harmonický chov včiel od Dušana Dedinského. Vypočuli sme si aj úžasný koncert včelárky Lýdie Novotnej, ktorá svojim prednesom rozprúdila tú správnu atmosféru festivalu, ktorá sa niesla v rodinnom duchu.

Náš festival sa zameral hlavne na osvetu pre laickú verejnosť, snažili sme sa zaujať dospelých aj deti, nielen ukážkami rôznych typov úľov, včelárskych pomôcok, živých včiel, ale aj cez rôzne náučno vzdelávacie aktivity, ako výroba a zdobenie medovníkov, výroba odlievaných a točených sviečok, výroba hmyzích hotelíkov, maľovanie omaľovánok, ale aj súťaž spojená s ochutnávkou o najchutnejší med a medovinu z Bratislavy, ktorou porota boli práve oni, široká verejnosť. Účasť nultého ročníka vysoko prevýšila očakávania, nakoľko prišlo odhadom 400 ľudí, za čo im úprimne ďakujeme a berieme tento záujem ako záväzok do ďalšieho roka, usporiadať ďalší ročník festivalu.

### 6. Čerpanie dotácii

* Dotácia na opeľovaciu činnosť za rok 2023 bola vyplatená až v januári 2024 v celkovej sume: 6840,60 EUR, tým sa ale nezapočíta do rozpočtu 2023.
* Dotácie podľa NV 337/2019 a podľa NV 10/2023 za obdobie 2022/2023 bolo vyplatených na účet ZO SZV Bratislava 11187,19
* Išlo predovšetkým o tituly prednášky, tech. pomôcky, prehliadky, nákup kočovných zariadení, včelie matky, včelársky krúžok, zariadenie na aplikáciu vet. lieku, ochrana včelstiev, úľové váhy, analýza medu, analýza meliva, peniaze boli poslané na účty jednotlivých členov, ktorí o preplatenie dotácie požiadali
* Za prehliadky AUVL v roku 2023 tiež vyplatili asistentom RVPS Bratislava sumu 1394 EUR a RVPS Senec 684 EUR, peniaze boli poslané na účty jednotlivých AUVL podľa počtov prehliadnutých včelstiev
* prehľad požadovaných a aktuálnych príloh: [www.vcelari.sk](http://www.vcelari.sk) https://svps.sk/ a https://www.apa.sk/
* Zabezpečenie 2%
  + Získaných 2561,07 EUR za rok 2023
  + Ďakujeme všetkým prispievateľom!
  + Pri 2 % aj tento rok bude platiť zásada - kto prispeje, resp. získa donora, získava príspevok na predplatné časopisu/časopisov
  + poprosíme prispievateľov 2 % aby nezabúdali na objednávanie časopisov cez objednávkový formulár a aby v ňom vyznačili poskytnutie 2 % pre organizáciu

### 7. Záver

Rok 2023 bol naplnený rôznymi aktivitami, od veľkého množstva prednášok ktoré sa podarilo zorganizovať pre našich členov, až po propagačné akcie pre verejnosť ako bola Včelárska nedeľa – Festival včiel. Srdečná vďaka všetkým ktorí sa na týchto činnostiach podieľali.

Výbor ZO SZV Bratislava, 5.3.2024